**Ogres novada sporta centra atklātās sacensības vieglatlētikā U20 vecuma grupai**

**NOLIKUMS**

**Mērķis un uzdevumi.**

1. Veicināt sportistu rezultātu izaugsmi;
2. Gatavoties Latvijas čempionātam.

**Sacensību laiks un vieta.**

**Laiks**: 2021.gada 22.jūnijs plkst. 12:00

**Vieta**: Ogres novada sporta centra stadions, Skolas ielā 21, Ogre

**Sacensību vadība.**

Sacensības organizē Ogres novada sporta centra vieglatlētikas nodaļa sadarbībā ar biedrību “SK SKRĒJIENS” Reģ. Nr.:40008251399

Sacensību galvenais tiesnesis Zigurds Kincis

tālr. 28356763, e-pasta adrese [zigurds.kincis@ogresnovads.lv](mailto:zigurds.kincis@ogresnovads.lv)

Sacensību galvenā sekretāre Anita Teilāne

tālr. 29427806, e-pasta adrese [liaana\_1203@inbox.lv](mailto:liaana_1203@inbox.lv)

Nestartējošos dalībniekus atsaukt līdz 22.jūnija plkst. 10:00 sūtot SMS vai e-pastu sacensību galvenajai sekretārei

**Sacensību dalībnieki.**

Sacensības ir atklātas un tajās piedalās:

1.U20 vecuma grupā 2002.-2003.g.dz. juniori un juniores

Drīkst pieteikt dalībniekus ārpus konkurences.

**Sacensību programma.**

**U20 grupā:** 100m, 400m, 1500m, tāllēkšana, trīssoļlēkšana, augstlēkšana (s.a. 1,40m juniorēm un 1,50m junioriem), lodes grūšana, diska mešana.

Ja startēs dalībnieki ārpus konkurences, tad drīkstēs izmantot savam vecumam atbilstošus rīku svarus.

**Pieteikumi.**

Pieteikšanās sacensībām LVS mājaslapā [www.athletics.lv](http://www.athletics.lv) līdz 2021.gada 16.jūnijam plkst. 22:00

Tie sportisti vai organizācijas, kuriem/-ām nav piekļuves datu LVS statistikas sistēmai sūta savus pieteikumus sacensību galvenajai sekretārei uz e-pastu [liaana\_1203@inbox.lv](mailto:liaana_1203@inbox.lv) ar norādi Ogres sporta centrs U20. Pieteikumā jānorāda vārds, uzvārds, dzimšanas dati, pārstāvētā organizācija, labākais rezultāts.

**Vērtēšana un apbalvošana**

Katrā disciplīnā apbalvo pirmo trīs vietu ieguvējus ar diplomiem un medaļām.

**Finansiālie noteikumi.**

Dalības maksa 5 EUR

No dalības maksām atbrīvoti Ogres novada sporta centra audzēkņi

Sacensību rīkotājs sedz organizēšanas izdevumus, nodrošina ar ģērbtuvēm, dušām un pirmo medicīnisko palīdzību.

Komandējošā organizācija sedz ceļa izdevumus.

**Protesti**

Jebkuri protesti tiek izskatīti saskaņā ar IAAF sacensību noteikumu 146. punktu.

Protesta iesniegšanas gadījumā, komandas pārstāvim vai sportistam tas rakstiskā formā, kopā ar ķīlas naudu EUR 50,00 (piecdesmit eiro) apmērā, jāiesniedz sacensību galvenajam tiesnesim 30 minūšu laikā pēc rezultātu paziņošanas.

**Citi nosacījumi.**

* Piesakoties sacensībām, dalībnieki apliecina, ka neiebilst sacensību laikā uzņemto fotogrāfiju izmantošanai publiskajos materiālos;
* Sacensību laikā stadionā drīkst atrasties ne vairāk kā **300 personas**;
* Stadionā tiks ielaistas tikai akreditētās personas - **sportisti un viņu treneri,** kā arī sacensību tiesneši, organizatori;
* Sacensības notiks bez skatītāju klātbūtnes;
* Ierašanās sacensību vietā, **ne agrāk, kā 2 stundas** pirms sportista disciplīnas starta;
* Sacensību laikā jāievēro sociālās distancēšanās noteiktās prasības neveicinot neattaisnotu drūzmēšanos;
* Vieglais autotransports Ogres novada sporta centra stadionā **NETIKS IELAISTS**;
* Lielais autotransports (autobusi, mikroautobusi) pēc sportistu izlaišanas pirms stadiona teritorijas tiks novirzīts uz speciāli tam atvēlētu autostāvvietu (autotransporta veids un vietu skaits jāpiesaka iepriekš);
* **60 minūšu laikā**, pēc katra sportista pēdējās disciplīnas finiša, sportistam ir jāatstāj Ogres novada sporta centra stadions;
* Par brīvā laika pavadīšanas un atpūtas iespējām Ogres pilsētā ir iespējams uzzināt Ogres novada tūrisma centra mājaslapā: <https://www.visitogre.lv/lv/> vai aplikācijā ‘’OGRES NOVADNIEKS’’;
* Sacensību organizatoriem, dalībniekiem, treneriem un citām personām, kas atrodas sacensību norises vietā ir jāievēro valstī spēkā esošie MK 360.noteikumi "Epidemioloģiskās drošības pasākumi Covid-19 infekcijas izplatības ierobežošanai".